recursal/SuperWikiNEXT-32B huggingface dataset:
**இரமேஷ் சந்திரா** (*Ramesh Chandra*) கன்னடத் திரைப்படத் துறையில் முக்கியமாகப் பணியாற்றும் ஒரு இந்திய பின்னணிப் பாடகர் ஆவார். இவர் இரண்டு முறை சிறந்த பின்னணி பாடகருக்கான கர்நாடக மாநில திரைப்பட விருதைப் பெற்றவர்.

சொந்த வாழ்க்கை
--------------

ரமேஷ் சந்திரா மங்களூரில் கே.ரமேஷாகப் பிறந்து காசர்கோட்டில் வளர்ந்தார். இவர் கே. ஜே. யேசுதாஸ் பாடல்களை வானொலியில் கேட்டு வளர்ந்தார். இவர் கல்மாடி சதாசிவ ஆச்சாரிடம் இசைப் பயிற்சினை மேற்கொண்டார். காசர்கோட்டில் அனைவராலும் அறியப்பட்ட ஒரே கர்நாடக இசைக்கலைஞராக இருந்தார்.

இவர், சந்திரா ஜோதி என்பவரை மணந்தார். இவர்களுக்கு ஒரு மகன் உள்ளார்.

தொழில்
------

இரமேஷின் இசை மீதான ஆர்வம் இவரை பெங்களூருக்கு அழைத்துச் சென்றது, இவர் கன்னடப் பாடகர் ஜி. வி. அத்ரி நடத்தி வந்த சாதனா இசைப் பள்ளியில் சேர்ந்தார். இரமேஷ் மேடை நிகழ்ச்சிகளிலும் பாடத் தொடங்கினார். ராஜ்குமார், எஸ். பி. பாலசுப்பிரமணியம், கே. ஜே. யேசுதாஸ் ஆகியோரின் பாடல்களை மேடையில் பாடினார். இசையமைப்பாளர் வி.மனோகருக்கான இவரது "*ஓ மல்லிகே நின்னொந்திகே*" என்ற பாடல் 1995 ஆம் ஆண்டு *அனுராக சங்கமா* திரைப்படத்தில் பாடினார். இது இவரது முதல் திரைப்பட பாடலாக அமைந்தது. இந்தப் பாடலுக்காக இவர் தனது முதல் மாநில விருதைப் பெற்றார்.

மேற்கோள்கள்
-----------

1. ↑  "Singer Ramesh Chandra". *filmibeat.com*. 22 Sep 2020 அன்று பார்க்கப்பட்டது.
2. ↑  "Playback singer Ramesh Chandra". *Moviebuff.com*. 22 Sep 2020 அன்று பார்க்கப்பட்டது.
3. ↑  Dr. Chinmaya Rao (29 Feb 2012). "ಗಾಯಕ ರಮೇಶ್ ಚಂದ್ರ ನಮ್ಮ ನಿರ್ದೇಶಕರಿಗೆ ಮರೆತುಹೋದ್ರಾ?" [Our directors have forgotten singer Ramesh Chandra?]. *Kannadatimes.com* (Kannada). 22 Sep 2020 அன்று பார்க்கப்பட்டது.CS1 maint: Unrecognized language (link)
4. 1 2 3  Vandana Mohandas (3 Sep 2017). "Living the dream". *Deccan Chronicle*. 22 Sep 2020 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் இரமேஷ் சந்திரா
**ஜாதக யோகங்கள்** என்பது ராசிக் கட்டங்களில் கிரகங்கள் அமைந்திருக்கும் இடங்கள், கிரகங்களின் சேர்க்கைகள் முதலானவற்ற அடிப்படையாகக் கொண்டு பொதுவாக மனிதர்களின் வாழ்கையில் ஏற்படும் வாய்புகள், நிகழ்வுகளை முன்னறிவிக்கும் ஜோதிட விதிகள் என்று கூறலாம். நூற்றுக்கணக்கான ஜாதக யோகங்களை ஜோதிட சாஸ்திர புத்தகங்கள் விவரிக்கின்றன. பொதுவாக ஜாதக யோகங்கள் எனும் போது அவை நல்லியல்புகளை மட்டும் குறிப்பான என்று என்ன வேண்டாம். கெட்ட பலன்களை கொடுக்கும் விதிகளும் யோகங்கள் என்றே அழைக்கப் படுகின்றன.

யோகங்களின் பெயர்கள்
-------------------

இதில் முதல்நிலை யோகமாக கருதப்படுவது தர்மகர்மாபதி யோகம்

* சுனபா யோகம்
* அனபா யோகம்
* துருதுரா யோகம்
* கேம துர்ம யோகம்
* அதி யோகம்
* அமல யோகம்
* வேசி யோகம்
* வாசி யோகம்
* அம்ச யோகம்
* சச யோகம்
* பத்ர யோகம்
* ருச்சிக யோகம்
* ஜெய யோகம்
* கஜகேசரி யோகம்
* பந்தன யோகம்
* சகட யோகம்
* மாதுரு நாச யோகம்
* நள யோகம்
* முசல யோகம்
* வல்லகி யோகம்
* ரஜ்ஜு யோகம்
* பாச யோகம்
* தாமினி யோகம்
* கேதார யோகம்
* சூல யோகம்
* யுக யோகம்
* கோல யோகம்
* கால சர்ப்ப யோகம்
* விபரீத ராஜயோகம்
* சதுரஸ்ர யோகம்
* சந்திர மங்கள யோகம்
* குரு சந்திர யோகம்
* நீச பங்க ராஜ யோகம்
* அகண்ட சாம்ராஜ்ய யோகம்
* தர்ம கர்மாதிபதி யோகம்
* பரிவர்தனா யோகம்
* மாளவியா யோகம்
* தேனு யோகம்
* புஷ்கல யோகம்

வெளி இணைப்பு
------------

ஜாதக யோகங்களின் முழுமையான தகவல்கள்
**ஒருபத்தி இருபத்தி** சிறுமியரின் ஒரு உரைப்பாட்டு விளையாட்டு. 

சிறுமியர் தம் கைகளில் ஒன்றைத் தலையில் வைத்துக்கொண்டு வட்டமாக உட்காருவர். நடுவில் நிற்கும் மேலாள் ஒருத்தி ஒவ்வொருவர் தலையிலும் கையை வைத்துப் பாடிக்கொண்டே வருவாள். பாட்டு முடியும்போது யார் தலையில் கை வைக்கிறாளோ அவர் தன் தலையிலிருக்கும் கையை எடுத்துக்கொள்ளலாம். 

அவரைப் பூனைக்குட்டி என்று வைத்து மீண்டும் உரையாட்டுப்பாடல் தொடரும். 

தலையில் கை வைக்கும் பாடல்   

ஒரு பெண்ணின் தலையில் கை வைத்து அவரோடு நிகழும் உரையாடல் 

உன் அப்பன் பேரு என்ன
முருக்கந்தண்டு (சேர்ந்திசை விடை)
ஒவ்வொருவர் தலையாகத் தொட்டுகொண்டு பாடல்

முருக்கந்தண்டு தின்றவரே,
முள்ளிச்சாறு குடித்தவரே,
தார் தார் வாழைக்காய்,
தமுரு குத்தி வாழைக்காய்,
பூப்பூ மண்டலம்,
பூமாதேவி கை எடு.
கையை எடுத்துக்கொண்டு பூனை ஆவார். 

மீண்டும் உரையாடல் 

ஏ முதல் பூனைக்குட்டி,
ஓய்
மாரியம்மன் கோயிலுக்கு நெல்லுக் குத்த வாரியா
என் பிள்ளை அழுவுது
உன் அம்மாகிட்டே கொடுத்துவிட்டு வா
போமாடங்குது
பாட்டிகிட்டே
போமாட்டேங்குது
அப்பாகிட்டே
போவுது
கொடுத்துட்டு வா. எத்தனை எட்டிலே வாரே
10 எட்டிலே
அத்தனை எட்டிலே செல்லவேண்டும்.   

15 எட்டிலே என்றால் அத்தனை எட்டிலே செல்லவேண்டும். (எட்டு = தப்படி)

மேலும பார்க்க
-------------

* தமிழர் விளையாட்டுகள் (அண்மைய காலம்)
15-ஆம் நூற்றாண்டின் செர்பியப் படைகள் உபயோகித்த "*ஃபீத்திலாஷா*" மசுகெத்துகள். (*ஃபீத்திலாஷா*=திரியியக்கி)
**மந்தகதி திரி** என்பது, முற்கால திரியியக்க மசுகெத்துகள், மற்றும் பீரங்கிகளைப் பற்றவைக்க மசுகெத்தியர்களும் பீரங்கிவீரர்களும் உபயோகப்படுத்திய மெதுவாக எரியும் ஒரு வகை திரி ஆகும். மந்தகதி திரியானது வெடிமருந்து ஆயுதங்களுக்கு ஏற்றவை, ஏனெனில் வெடிமருந்தை எரியூட்ட பெரிய தீச்சுவாலை ஏதுமின்றி, கனந்துகொண்டிருக்கும் சிறிய நுனியே போதுமானது.

வடிவமும் பயன்பாடும்
-------------------

திரியியக்க துப்பாக்கியின் இயக்கத்தில் இணைக்கப் பட்டிருக்கும் மந்தகதி திரியானது, வழக்கமாக ஏதேனும் நார்ச்செடி அல்லது ஆளி செடியில் இருந்து பெறப்படுபவை. வேதியியல் செயல்முறையால் ஆளிச்செடியை, மெதுவாகவும், தொடர்ச்சியாகவும் நீண்ட நேரத்திற்கு எரியும்படி மாற்றப்படும். தோராயமான எரியும் வீதம், மணிக்கு 1 அடியாக (305 மிமீ) இருக்கும். திரியியக்கிகளில் இந்த மந்தகதி திரியை பயன்படுத்துகையில், திரியின் இரு முனைகளும் பற்றவைகப்படும், எதற்கென்றால் ஒரு முனை அணைந்தால், மற்றொன்று கைக்கொடுக்கும். திரி  ஈர நிலத்தில் படுவதை தவிர்க்க, திரியை மரத்தால் ஆன தீக்கோலில் வைத்து பயன்படுத்தப்படும்,

மேலும் பார்க்க
--------------

* கைபீரங்கி
* எரியூட்டிக் கிண்ணி
* திரி
* திரி இயக்கம்
* தீக்கோல்
* தொடு துளை

மேற்கோள்கள்
-----------

1. 1 2  John Keegan (1989). *The Price of Admiralty*. New York: Viking. பக். 277. பன்னாட்டுத் தரப்புத்தக எண்:0-670-81416-4. .
2. ↑  "Slow Match". Musketeer.ch. 2015-07-09 அன்று மூலம் பரணிடப்பட்டது. 2011-11-11 அன்று பார்க்கப்பட்டது.
**மந்திரன்** (*Manthiran*) என்பது 2005 ஆம் ஆண்டு வெளியான இந்திய தமிழ் காதல் - நாடகத் திரைப்படமாகும். ரவிச்சந்திரன் இயக்கிய இப்படத்தில் அம்சவர்தன், சுருதி ஆகியோர் நடித்தனர். இப்படமானது பொன் நவராசுவின் கதையை அடிப்படையாகக் கொண்டது.

நடிகர்கள்
---------

* அம்சவர்தன் அம்சாவாக
* சுருதி அபியாக
* ராசன் பி. தேவ் உள்ளூர் சண்டியராக
* சுகுமார்
* டெல்லி கணேஷ் வீட்டு உரிமையாளராக
* ரவிச்சந்திரன் சிறப்புத் தோற்றத்தில்
* அபிநயஸ்ரீ சிறப்புத் தோற்றத்தில்

தயாரிப்பு
---------

ரவிச்சந்திரன் இந்த படத்தின் மூலம் இயக்குநராக அறிமுகமானார். இப்படத்தில் அவரது மகன் அம்சவர்தன் முக்கிய கதாபாத்திரத்தில் நடித்தார், அம்சவர்தனின் சகோதரரான பாலாஜி இப்படத்தை இணைந்து தயாரித்தார். ராகா இந்த படத்தில் கதாநாயகியாக அறிமுகமானார். அபிநயஸ்ரீ ஒரு குத்தாட்டப் பாடலுக்கு ஆடினார். பாடல்களுக்கு ஸ்ரீதர் மற்றும் கே.சிவசங்கர் ஆகியோர் நடன அசைவுகளை அமைத்தனர்.

வெளியீடு
--------

*சிஃபி* எழுதிய விமர்சனத்தில், "படத்தில் திருப்பம் ஏதும் இல்லை, *மந்திரன்* சமீபத்திய மழையைப் போலவே *சோர்வாக* இருக்கிறது" என்றது. படம் வணிக ரீதியாக வெற்றி பெற்றது.

குறிப்புகள்
-----------

1. ↑  "Yesteryear Tamil film hero Ravichandran dead". *The New Indian Express*.
2. ↑  "Action laced with romance". *The Hindu*. June 24, 2005.
3. ↑  "Manthiran". *Sify*.
4. ↑  "Never say die". *The Hindu*. December 31, 2005.
**பேரியம் உணவு** (Barium meal) என்பது ஒரு எளிய கதிர்பட ஆய்வாகும். உணவுக் குழாய், இரைப்பை மற்றும் குடல் பகுதிகளில் தோன்றும் நோய்களைக் கண்டு அறிய உதவும் ஆய்வாகும். இந்த பகுதிகளில் தோன்றிய புற்றுநோய், அடைப்பு, குருதிக் கசிவு, புண் போன்ற மருத்துவ சிக்கல்களுக்கு விடைகாண உதவும் ஆய்வு எனக் கூறலாம். ஆய்வு மருத்துவத்திற்கு உகந்த சுத்தமான பேரியம் சல்பேட்று (Barium sulphate-BaSO4 ) எடுத்துக் கொள்ளப்படுகிறது. நல்ல தூய்மையான நீரில் கட்டிக் கூழ்போல் கலக்கப்படுகிறது. நோயாளியை எக்சுக் கதிர் இயந்திரமுள்ள அறையில் இந்தக்கூழ் பருகக் கொடுக்கப்படுகிறது. நோயாளியின் உடல்நிலையினைப் பொருத்து நின்ற நிலையிலோ அல்லது படுத்திருக்கும் நிலையிலோ அருந்தச் செய்யலாம். அருந்தியதும் எக்சுக் கதிர்படம் எடுக்கப்படுகிறது. செவிலியரும் கதிர்வீச்சுத் தொழில்நுட்பனரும் கவனமாக இதனை மேற்பார்வையிட, கதிர்படம் எடுக்கப்படுகிறது. குடல்பகுதி ஆய்வானால் ஒருசில மணி நேரத்திற்குப் பின்னால் படம் எடுத்தால் போதும். பேரியம் கலவை குடலுக்குச் செல்ல காலம் தேவை. கதிர்படம் தயாரானதும் நோயறி கதிரியல் மருத்துவர் படத்தினை நுணுகி ஆய்ந்து செரிமான மண்டலத்தில் என்ன நோய் அல்லது சிக்கல் என்பதனை தெரிந்து கொள்ளமுடியும். இந்த முழு ஆய்வும் பேரியம் உணவு ஆய்வு எனப்படும். காலையில் வெறும் வயிற்றில் இந்த ஆய்வை மேற்கொள்ள வேண்டும்.

சான்றுகள்
---------

1. ↑  Murphy, KP; McLaughlin, PD; O'Connor, OJ; Maher, MM (Mar 2014). "Imaging the small bowel". *Current Opinion in Gastroenterology* **30** (2): 134–40. doi:10.1097/mog.0000000000000038. பப்மெட்:24419291.
**கூலி** (coolie) என்பது 1995 ஆம் ஆண்டு வெளியான ஒரு தமிழ்த் திரைப்படம். இப்படத்தை எழுதி இயக்கியவர் பி வாசு மற்றும் மாணிக்கம் நாராயணனால் தயாரிக்கப்பட்டது. இந்த படத்தில் சரத்குமார், மீனா, ராதாராவி, ராஜா மற்றும் கவிதா விஜயகுமார் ஆகியோர் முக்கியக் கதாப்பாத்திரத்தில் நடித்துள்ளனர். சுரேஷ் பீட்டர்ஸ் இசையமைப்பு மற்றும் எம். சி. சேகர் ஒளிப்பதிவு ஆகியவற்றை உள்ளடக்கி, இத்திரைப்படம் 14 ஏப்ரல், 1995 ஆம் ஆண்டு வெளிவந்தது.

கதைச்சுருக்கம்
--------------

ராதா ரவி ஒரு பணக்கார தொழிலதிபர். ஊதிய உயர்வு கேட்ட் தொழிலாளர்களின் போராட்டத்தை அவர்களின் தலைவர் பொன்னம்பலத்தைக் கொண்டு சமாளித்து விடுகிறார். பொன்னம்பலம் தொழிலாளர்களை ஏமாற்றுகிறார். சரத் குமார் இப்பிரச்சனைக்கு தீர்வு கண்டு அவர்களின் தலைவராகிறார். சரத்குமாரின் நல்ல எண்ணங்களை கண்ட ராதாரவியின் மகள் மீனா அவரை நேசிக்கிறார். ராதாரவி, சரத்குமார் மீது கோபமாக இருந்தாலும், சரத் தொழிற்சங்கத் தலைவராக இருப்பதால், தன்னுடைய பக்கம் இருக்க கேட்டுக்கொள்கிறார். ஆனாலும் சரத் தான் ஒரு ஏழையாகவே இருக்க விரும்புவதாக கூறுகிறார். ராதா ரவியின் மகன் சரத் குமாரின் சகோதரியுடன் காதலில் விழுகிறார். இறுதியாக, ராதாரவி இத்திருமணத்தை நடத்திவைக்கிறார்.

திருமணத்திற்குப் பின், மும்பை வியாபாரத்தைத் தக்கவைக்க தனது மகனை ராதாரவி அனுப்புகிறார், ராதாரவி பல தந்திரங்களை செய்யும் தொழிலதிபராக மாறுகிறார். சரத் மற்றும் மீனா திருமணம் நடக்கிறது. சரத் மீண்டும் தொழிற்சாலைக்கு செல்கிறார். தவறான தொழிலாளியாக சரத்தை சித்தரிக்க முயலும் ராதாரவியின் திட்டம் வெளிப்படுகிறது. சரத் ​​குமாரை கொலை செய்ய பொன்னம்பலத்தை ஏற்பாடு செய்கிறார். ஆனால் ராதாரவியை கொலை செய்ய பொன்னம்பலம் திட்டமிடுகிறார். இறுதியில் சரத் வந்து பொன்னம்பலத்துடன் சண்டையிட்டு ராதாரவியை மீட்கிறார். முடிவில் மனந்திருந்தி சரத் ,மீனா மற்றும் தனது மருமகளையும் ஏற்றுக்கொள்கிறார்.

நடிகர்கள்
---------

* சரத்குமார் - கர்ணா
* மீனா - விமலா
* கவிதா விஜயகுமார் - துளசி
* ராஜா
* ராதாராவி - லோகநாதன்
* மனோரமா
* கவுண்டமணி
* செந்தில்

குறிப்புகள்
-----------

1. ↑  "coolie movie". 9 July 2012 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "Google Discussiegroepen". Groups.google.com. 2014-04-06 அன்று பார்க்கப்பட்டது.

| * பா
* உ
* தொ
பி. வாசுவின் திரைப்படங்கள் |
| --- |
| தமிழ் திரைப்படங்கள் | 
* *என் தங்கச்சி படிச்சவ* (1988)
* *பிள்ளைக்காக* (1989)
* *பொன்மன செல்வன்* (1989)
* *வாத்தியார் வீட்டுப் பிள்ளை* (1989)
* *வேலை கிடைச்சுடுச்சு* (1990)
* *பணக்காரன்* (1990)
* *நடிகன்* (1990)
* *கிழக்கு கரை* (1991)
* *சின்னத் தம்பி* (1991)
* *அதிகாரி* (1991)
* *மன்னன்* (1992)
* *ரிக்சா மாமா* (1992)
* *செந்தமிழ் பாட்டு* (1992)
* *இது நம்ம பூமி* (1992)
* *அம்மா வந்தாச்சு* (1992)
* *உடன் பிறப்பு* (1993)
* *உழைப்பாளி* (1993)
* *வால்டர் வெற்றிவேல்* (1993)
* *சாது* (1994)
* *கூலி* (1995)
* *கட்டுமரக்காரன்* (1995)
* *மிஸ்டர். மெட்ராஸ்* (1995)
* *லவ் பேர்ட்ஸ்* (1996)
* *பத்தினி* (1997)
* *வாய்மையே வெல்லும்* (1997)
* *மலபார் போலீஸ்* (1999)
* *பொண்ணு வீட்டுக்காரன்* (1999)
* *சுயம்வரம்* (1999)
* *சீனு* (2000)
* *வண்ணத் தமிழ்ப்பாட்டு* (2000)
* *காக்கைச் சிறகினிலே* (2000)
* *அசத்தல்* (2001)
* *காதல் கிசு கிசு* (2003)
* *சந்திரமுகி* (2005)
* *பரமசிவன்* (2006)
* *தொட்டால் பூ மலரும்* (2007)
* *குசேலன்* (2008)
* *புலிவேசம்* (2011)

 |
| சந்தான பாரதியுடன்  இயக்கிய படங்கள் | 
* *பன்னீர் புஷ்பங்கள்* (1981)
* *மதுமலர்* (1983)
* *மெல்லப் பேசுங்கள்* (1983)
* *சாகசமே ஜீவிதம்* (1984) (தெலுங்கு)
* *நீதியின் நிழல்* (1984)

 |
பத்ரிநாத்தில் தவமிருந்த முசுகுந்த சக்கரவர்த்திக்கு விஷ்ணு காட்சி அளித்தல்
**பேரரசர் முசுகுந்தன்** (Muchukunda) பரத கண்டத்தின் இச்வாகு குல மன்னர் மாந்தாதாவின் மகனும், அம்பரீசனின் சகோதரும் ஆவார்.

முசுகுந்தன் கேட்ட வரம்
----------------------

ஒரு முறை தேவர்கள் கேட்டுக் கொண்டதன் பேரில், பேரரசர் முசுகுந்தன், தேவர்களுக்கு ஆதரவாக, அசுரர்களுக்கு எதிரான போரில் பல்லாண்டுகள் போராடி தேவர்களுக்கு வெற்றியைத் தேடித் தந்தார். அசுரர்களுடனானப் போரில் மிகவும் களைத்திருந்த முசுகுந்தன், தனக்கு நீண்ட ஓய்வு தேவை எனக் கருதியால், இந்திரனிடம் தனக்கு நீண்ட கால உறக்கத்தையும், தனது உறக்கத்தை கலைப்பவர்கள் எரிந்து சாம்பலாக வேண்டும் என வரத்தையும் கேட்டுப் பெற்றான்.

கிர்நார் மலைக் குகையில் உறங்குதல்
---------------------------------

வரத்தைப் பெற்ற முசுகுந்தன் தற்கால குசராத்து மாநிலத்தின் கிர்நார் மலையின் குகையில் படுத்து உறங்கினான்.

காலயவனனின் மரணம்
----------------

எவ்வித ஆயுதங்களால் கொல்லப்படாத வரம் பெற்றவனும், கொடூரக் குணம் படைத்தவனுமான காலயவனன் என்பவன், கிருஷ்ணரைக் கொல்ல துவாரகை நாட்டின் மீது போர் தொடுத்தான். போரின் ஒரு கட்டத்தில் காலயவனன் பார்க்கும் படி, கிருஷ்ணர் தனது தேரைப் போர்க்களத்திலிருந்து, கிர்நார் மலையை நோக்கிச் செலுத்தினார். காலயவனனும் கிருஷ்ணரைப் பின் தொடர்ந்து விரட்டினான்.

கிருஷ்ணர், முசுகுந்தன் படுத்திருந்த கிர்நார் மலைக் குகையினுள் நுழைந்து ஒளிந்து கொண்டார். கிருஷ்ணரைத் தேடி வந்த காலயவனன், முசுகுந்தன் படுத்திருந்த இருட்டுக் குகையில் நுழைந்து தேடும் போது, அங்கே படுத்திருந்த முசுந்தனை, கிருஷ்ணன் என நினைத்து, முசுகுந்தன் மேல் பாய்ந்தான். உறக்கத்திலிருந்து விழித்த முசுகுந்தன், காலயவனனைப் பார்த்தவுடன், காலயவனன் சாம்பலாகி இறந்து போனான்.

வீடுபேறு
--------

இந்து தொன்மவியலின் படி, இராமனின் முன்னோரான முசுகுந்த சக்கரவர்த்தி, திரேதா யுகத்தில் பிறந்தவர். ஆனால் கிருஷ்ணர் துவாபர யுகம் முடியும் காலத்தில் வாழ்பவர். ஏறக்குறைய ஒரு யுக காலம் குகையில் உறக்கத்தில் இருந்த முசுகுந்த சக்கரவர்த்தி, குகையில் கிருஷ்ணரைக் கண்டு நடந்தவற்றை அறிந்தார். பின்னர் கிருஷ்ணரின் அறிவுரைப் படி, இமயமலையில் உள்ள பத்ரிநாத்திற்குச் சென்று தவமிருந்து வீடுபேறு அடைந்தார்.

மேற்கோள்கள்
-----------

1. ↑
2. ↑
3. ↑  "காப்பகப்படுத்தப்பட்ட நகல்". 2013-10-12 அன்று மூலம் பரணிடப்பட்டது. 2016-09-21 அன்று பார்க்கப்பட்டது.

வெளி இணைப்புகள்
---------------

* முசுகுந்த சக்கரவர்த்தி
**பேரரசர் சிறு குரங்கு** (*emperor tamarin*, *Saguinus imperator*) என்பது ஒரு அரிய முதனி ஆகும். இந்தக் குரங்கின் முகத்தில் அடர்த்தியான மீசை ரோமங்கள் இருக்கும். அரசர்களுக்கு இருப்பது போலவே மீசை இருப்பதால் இவை ஜெர்மன் பேரரசர் இரண்டாம் வில்லியமின். மீசையோடு உள்ள ஒற்றுமையால் *எம்பெரர் டாமரின்* என்ற பெயரால் அழைக்கப்படுகிறது. இந்த விலங்கு தென்மேற்கு அமேசான் படுகை, கிழக்குப் பெரு, வடக்கு பொலிவியா, மேற்கு பிரேசில் மாநிலமான ஆக்ரி மற்றும் அமேசான் மாநிலம் போன்ற பகுதிகளில் காணப்படுகின்றன.

இவற்றின் மார்பு முடிகள் மஞ்சள் கலந்து, பெரும்பான்மையாக சாம்பல் நிறத்தில் இருக்கும். கைகள், கால்கள் போன்றவை கருப்பு நிறத்திலும் வால் பழுப்பு நிறத்திலும் இருக்கும். இவற்றின் வெள்ளை மீசையானது நீண்டு இரு தொள்களைத் தொடுமளவு இருக்கும். இவ்விலங்கு 23–26 சென்டிமீட்டர்கள் (9.1–10.2 அங்) நீளமுடையது, மேலும் 35–41.5 cm (13.8–16.3 அங்) நீளமான வலை கொண்டிருக்கும். இதன் எடை தோராயமாக 500 கிராம்கள் (18 oz) இருக்கும். இவை எப்போதும் குடும்பமாகவே வாழக்கூடியன. ஒரு குடும்பத்தில் மூன்று முதல் எட்டு விலங்குகள்வரை இருக்கும்.

மேற்கோள்கள்
-----------

1. ↑  "*Saguinus imperator*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2011.2*. பன்னாட்டு இயற்கைப் பாதுகாப்புச் சங்கம். 2008. 2 January 2009 அன்று பார்க்கப்பட்டது.
2. ↑  "Wildfacts – Emperor tamarin". BBC. April 2012.
3. ↑  "இந்த உயிரினங்களைத் தெரியுமா?". *கட்டுரை*. தி இந்து. 15 மார்ச் 2017. 17 மார்ச் 2017 அன்று பார்க்கப்பட்டது.

வெளி இணைப்புகள்
---------------

* விக்கியினங்களில் *Saguinus imperator* பற்றிய தரவுகள்
* 

* பொதுவகத்தில் *Saguinus imperator* தொடர்பாக ஊடகக் கோப்புகள் உள்ளன.
**பேரன்ட்சு கடல்** (*Barents Sea*, நோர்வே: *Barentshavet*; உருசியம்: Баренцево море, *Barentsevo More*) ஆர்க்டிக் பெருங்கடலின் கரையோரக் கடல். இது நோர்வே, உருசியாவின் வடக்குக் கடலோரத்தில் நோர்வீய, உருசிய ஆளுகைக்குட்பட்ட கடற்பரப்பில் அமைந்துள்ளது. உருசியாவில் இது *முர்மன் கடல்* (*நோர்வீயக் கடல்*) என நடுக் காலங்களில் அறியப்பட்டிருந்தது; டச்சு மாலுமி வில்லெம் பேரன்ட்சு நினைவாகத் தற்போது பெயரிடப்பட்டுள்ளது. 

இது 230 மீ (750 அடி) சராசரி ஆழமுள்ள குறைந்த ஆழத் திட்டுக் கடல் ஆகும். மீன் பிடிப்பிற்கும் நீர்கரிமத் தேடலுக்கும் முதன்மையான களமாக விளங்குகின்றது. பேரன்ட்சு கடலின் தெற்கே கோலா மூவலந்தீவும் மேற்கில் நோர்வீயக் கடலின் திட்டு விளிம்பும், வடமேற்கில் சுவல்பார்டு தீவுக் கூட்டங்களும், வடகிழக்கில் பிரான்சு யோசஃப் நிலமும் கிழக்கில் நோவயா செம்லியாவும் உள்ளன. உரால் மலைகளின் வடக்கு முனையின் விரிவாயுள்ள நோவயா செம்லியா தீவுகள் பேரன்ட்சுக் கடலை காரா கடலிருந்து பிரிக்கின்றன. 

ஆர்க்டிக் பெருங்கடலின் அங்கமாயிருப்பினும் பேரன்ட்சு கடல் "அத்திலாந்திக்குக்கான திருப்புமுனையாக" கருதப்படுகின்றது. "ஆர்க்டிக்கை வெதுவெதுப்பாக்கும் வெப்ப இடம்" இக்கடலில் உள்ளதால் இவ்வாறு குறிப்பிடப்படுகின்றது. புவி சூடாதலின் நீரியல் மாற்றங்களால் கடற் பனிப்பாறைகள் குறைந்துள்ளன; இது ஐரோவாசிய வானிலையில் பெரும் மாற்றங்களை விளைவிக்கக் கூடியது.

மேற்கோள்கள்
-----------

1. ↑  John Wright (30 November 2001). *The New York Times Almanac 2002*. Psychology Press. பக். 459. பன்னாட்டுத் தரப்புத்தக எண்:978-1-57958-348-4.. பார்த்த நாள்: 29 November 2010.
2. ↑  World Wildlife Fund, 2008.
3. ↑  O. G. Austvik, 2006.
4. ↑  Mooney, Chris (2018-06-26). "A huge stretch of the Arctic Ocean is rapidly turning into the Atlantic. That’s not a good sign" (in en-US). *Washington Post*. .
**இரன்யா ராவ்** (Ranya Rao) (பிறப்பு 1991) தென்னிந்தியப் படங்களில் தோன்றும் ஒரு இந்திய நடிகையும், வடிவழகியுமாவார். 2014ஆம் ஆண்டு வெளியான கன்னடத் திரைப்படமான *மானிக்யா* மூலம் அறிமுகமானார்.

ஆரம்ப கால வாழ்க்கை
------------------

இவர், இந்திய மாநிலமான கர்நாடகாவின் சிக்மகளூரு மாவட்டத்தைச் சேர்ந்தவர். பெங்களூரில் பள்ளிப்படிப்பை முடித்த பிறகு, நடிப்பில் ஆர்வம் செலுத்தினார்.

தொழில்
------

இவர், முதன்முதலில் நடிகரும் இயக்குநருமான சுதீப் இயக்கத்தில் வெளியான கன்னடப் படமான *மானிக்யா* என்ற படத்தில் ஏப்ரல் 2014 இல் கையெழுத்திட்டார்.அப்படத்தில் இவர் வரலட்சுமி என்ற ஒரு துணை வேடத்தில் நடித்தார். இவரது நடிப்பு விமர்சகர்களிடமிருந்து கலவையான விமர்சனங்களைப் பெற்றது. தி நியூ இந்தியன் எக்சுபிரசு இதழில் ஏ. சாரதா என்ற விமர்சகர் இவ்வாறு எழுதினார். "இரன்யா, வரலக்ஷ்மியாக தனது நடிப்பை நன்றாக வெளிப்படுத்தியிருந்தர். ஆனால் ஈர்க்கத் தவறிவிட்டார்."

சூன் 2015 இல், இரன்யா தனது இரண்டாவது படமும், முதல் தமிழ்ப் படமுமான வாகா என்ற படத்தில் விக்ரம் பிரபுவுக்கு இணையாக நடித்தார். கன்னடத்தில் 2017 ஆம் ஆண்டு வெளியான "பாடகி" என்ற நகைச்சுவைப் படத்தில், நடிகர் கணேஷ் மீது காதல் கொள்ளும் சங்கீதா என்ற பத்திரிகையாளராக நடித்தார்.

மேற்கோள்கள்
-----------

1. ↑  Patel, Bharat A. "Sandalwood's latest IT girl: Ranya". 5 October 2015 அன்று பார்க்கப்பட்டது.
2. ↑  "Maanikya 100". .
3. ↑  "Ranya and Ganesh teamed". *indiaglitz.com*. 23 June 2015. 8 July 2015 அன்று பார்க்கப்பட்டது.
4. ↑  Sharadhaa A. (3 May 2014). "A Refreshing Treat for Sudeep's Fans". 8 July 2015 அன்று பார்க்கப்பட்டது.
5. ↑  "Ranya Rao to romance Vikram Prabhu: Ranya". 5 October 2015 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் Ranya Rao
*அனசிசுட்டிசு நிடுலான்சு* (Anacystis nidulans) என்னும் ஒற்றை உயிரணு சயனோபாக்டீரியத்தில் இருந்து பெற்ற டியசாவிளாஃவின் (deazaflavin) ஒளிவினை நொதி; FADH- (மஞ்சள்), 8-HDF (மயில்நிறம்) ஆகிய இரண்டு ஒளிதிரட்டும் கூட்டியக்கிகள்
**ஒளிவினை நொதிகள்** அல்லது போட்டோலியேசுகள் (**Photolyases** (EC 4.1.99.3)) என்பன மரபணு (DNA) வழுநீக்கி நொதிகள் ஆகும். இவை கதிரவனின் இருந்து வெளிப்படும் புறவூதாக்கதிர்கள் அல்லது பிறசூழல்களில் உள்ள புற ஊதாக்கதிர்களால் மரபணுவுக்கு ஏற்படும் பழுதைச் சரி செய்யும் நொதி ஆகும். இந்நொதி செயல்படுவதற்கு நீல நிறம் அல்லது புற ஊதாக்கதிர்கள் தேவை. இதனை ஒளிவினை (ஒளியால் உந்தப்பட்டும் வினை) வழி இயங்கும் செயற்பாடு என்பர் (**photoreactivation**)

ஒளிவினை நொதிகள் (Photolyases) மரபணுவில் இணைவான (complementsary) இழைகளை இணைக்கின்றன, ஆனால் சில வகையான பைரிமிடைன் இரட்டைகளைப் (pyrimidine dimers) பிரிக்கின்றன. இப் பைரிமிடைன் இரட்டைகள் மரபணுவின் ஒரே இழையில் ஓர் இணையான தைமைன் (thymine) அல்லது சைட்டோசைன் (cytosine) அடிக்கூறுகள் (bases) பகிர்பிணைப்பு (covalent) வழி ஏற்படுவதால் உண்டாகின்றன.இந்த இரட்டை பைரிமிடைன்கள் மரபணு அமைப்பின் ஒரு புடைப்பை ஏற்படுத்துகின்றது. இதனைப் பிளப்பு அல்லது கீறல் (lesion) என்பர். ஒளிவினை நொதிகள் இந்தப் புடைப்பால் ஈர்க்கப்பட்டு அவற்றோடு பிணைந்து பழைய நிலைக்குமாற்றுகின்றது.

வெய்யிலில் செல்லும் முன் உடலில் பூசிக்கொள்ளும் சில குழைமத்தில் இந்த ஒளிவினை நொதி சேர்க்கப்படுகின்றது.

இந்த நொதி பலவகையான நுண்ணுயிரிகளிலும், பூஞ்சைக் காளான்களிலும் விலங்குகளிலும் காணப்படுகின்றன. ஆனால் மாந்தர்களின் உயிரணுக்களில் காணப்படுவதில்லை.

மேற்கோள்களும் அடிக்குறிப்புகளும்
--------------------------------

1. ↑  Dagmar Kulms, Birgit Pöppelmann, Daniel Yarosh, Thomas A. Luger, Jean Krutmann and Thomas Schwarz (1999). Nuclear and cell membrane effects contribute independently to the induction of apoptosis in human cells exposed to UVB radiation *PNAS* 96(14):7974-7979
2. ↑  Selby, Christopher P.; Sancar, Aziz (21 November 2006). "A cryptochrome/photolyase class of enzymes with single-stranded DNA-specific photolyase activity". *Proceedings of the National Academy of Sciences of the United States of America* **103** (47): 17696–700. doi:10.1073/pnas.0607993103. பப்மெட்:17062752.

வெளியிணைப்புகள்
---------------

* சயன்ட்டிஃவிக் அமெரிக்கன், சூலை 25, 2010 பரணிடப்பட்டது 2010-07-27 at the வந்தவழி இயந்திரம்
கணிதத்தில், ஓர் **ஒழுங்குறு அரைகுலம்** *(ordered semigroup)* என்பது ஒரு அரைகுலம் (*S*,•) உடன், பகுதி வாிசை ≤ என்பது ஒன்றுக்கொன்று பொருந்திய அரைகுல செயல்பாட்டைக் கொண்டதாகும். அதாவது, அனைத்து S இல் உள்ள அனைத்து x, y, z க்கும் *x* ≤ *y* ஆனால் z•x ≤ z•y and x•z ≤ y•z ஆகும்.

S என்பது **ஒழுங்குறு ஒற்றைக் குலம்**, ஒழுங்குறு அரைகுலம் ஆனால், அவை முறையே ஒற்றைக்குலம், குலம் ஆகின்றன. இவையே பகுதி ஒழுங்குறுமை பெற்றிருந்தால், ஒழுங்குறு அரைக்குலங்கள் ஆகின்றன. பகுதி ஒழுங்குறு அரைகுலம், பகுதி ஒழுங்குறு குலம் பகுதி ஒழுங்குறு அலகு அரைக்குலம் என்ற சொற்கள் பயன்பாட்டில் உள்ளன. 

நேரியல் முற்றெண்களும் எதிர்மறையற்ற முற்றெண்களும் முறையே, கூட்டலிலும் இயல் ஒழுங்கிலும், ஒழுங்குறு அரைகுலமாகவும் ஒழுங்குறு ஒற்றைக் குலமாகவும் அமையும்.

ஒவ்வொரு அரைகுலமும், எளிய(வரம்புறு) பகுதி ஒழுங்கு "=" அமைந்த, பகுதி ஒழுங்குறு அரைகுலமாகக் கருதப்படும்.

பகுதி ஒழுங்குறு அரைக்குலங்களின் **உருவியம்** அல்லது **ஒத்த உருவியம்** என்பது ஒழுங்கைச் சமமாக அதாவது, ஒரே வகையில் உயர்ந்து செல்லும் வகையில் பேணும், ஒழுங்குறு அரைக்குல ஒத்த உருவியம் ஆகும்.

அரைகுல வகுப்புகள் அனைத்தும் வலுவற்ற அரைகுலத்தின் பகுப்பாக பாா்க்கப்படுகிறது. பகுதி வரிசை அரைகுலம் (*S*,•,≤) என்ற மும்மடியாக குறிப்பிடப்படுகிறது).

வகையினக் கோட்பாட்டு விளக்கம்
----------------------------

பகுதி வரிசை அலகுள்ள அரைக்குலம் (*M*, •, 1, ≤) என்பது, m ≤ n எனக் கொண்டு, மீநெறியன் பெருக்கலை *m* எனவும் அலகை 1 எனவும் கொண்டால் மட்டுமே, அலகுள்ள அரைக்குல வகுப்பாகக் கருதப்படும். அப்போது தான் *M* இன் ஒவ்வொரு உறுப்பும் *m* இலிருந்து *n* க்குச் செல்லும்போது தனித்தன்மை வாய்ந்த சாா்பாகக் கருதப்படுகிறது.

மேற்கோள்கள்
-----------

* T.S. Blyth, *Lattices and Ordered Algebraic Structures*, Springer, 2005, ISBN 1-85233-905-51-85233-905-5, chap. 11.
**வர்மம்** அல்லது **அழுத்துமிடம்** (*மர்மம்* எனவும் அறியப்படும்) என்பது மனித உடலிலுள்ள நரம்புகள் அல்லது நரம்பு புள்ளிகள் ஆகும். இந்த அறிவைப் பெற்றிருப்பதன் மூலம் சிகிச்சை அளிக்கவோ அல்லது தற்காப்புக் கலையாகவோ பயன்படுத்தலாம்.

வர்மம் வரலாறு
-------------

வர்ம புள்ளிகள்
வர்மம் என்ற சொல்லுக்கு ‘உயிர்-ஆற்றல் பற்றிய அறிவியல் எனப்பொருள். இது 5000 ஆண்டு பழமை வாய்ந்த மருத்துவ முறையாகும். இது லெமுரியா கண்டம் எனப்படும் குமரிக் கண்டத்தில் தோன்றிய மருத்துவமாகும். ஆதலால் வர்மமே மருத்துவ முறைகளுக்கு முன்னோடியாக உள்ளது எனக்கூறலாம். ஏனெனில் லெமுரியா கண்டத்திலேயே முதல் உயிர் தோன்றியதாக அறிவியலாளர்கள் சான்று பகர்கின்றனர். லெமுரியர்கள் எனும் தமிழர்கள் நாகரீகத்தின் உச்சத்தி-ருந்த காலக்கட்டத்தில் கடற்கோளால் லெமுரியா எனும் குமரிக்கண்டம் அழிந்துபட, மீதமுள்ள துணிக்கையான குமரி மண்ணில் விட்டுச்செல்லப்பட்ட மருத்துவமே வர்ம மருத்துவமாகும்.

வர்ம மருத்துவ அறிவியல் தமிழ் மொழியிலேயே தோன்றியது. வர்ம மருத்துவமே மிகப்பழமை வாய்ந்த இந்திய முறை மருத்துவமாகும். இது ஆதிசித்தன் சிவனால் தோற்றுவிக்கப்பட்டு, அகத்தியர் மற்றும் போகர் போன்ற சித்தர்களால் வளர்க்கப்பட்டது. பின்னர் பல தமிழ் சான்றோர்களால் மருத்துவமாக கையாளப்பட்டு வந்துள்ளது. இவர்களெல்லாம் வரலாற்றுக்கு முந்தைய காலத்தைச் சார்ந்த லெமுரிய வழித்தோன்றல்களாக வந்த தமிழர்களாவர். தமிழ் பாரம்பரிய மருத்துவமான வர்ம மருத்துவத்தை தமிழர்கள் மருத்துவமாக மட்டுமன்றி, தற்காப்புக் கலையாகவும் பயன்படுத்தி வந்துள்ளனர்.

மனிதன் தாவர, வேதியியல் மற்றும் விலங்கின சரக்குகளை மருத்துவத்திற்கு பயன்படுத்த ஆரம்பித்த காலத்துக்கு முன்னதாகவே, கை விரல்களால் பரிகாரம் தேடிக் கொண்ட ‘கை-மருத்துவம்’வர்மமேயாகும். வர்ம மருத்துவமே மிகப்பழமை வாய்ந்த மருத்துவம் எனக்கூற நமக்கு இதைப்போன்ற பல காரணங்கள் உண்டு. காலப்போக்கில் வர்மமருத்துவமும் பல மூ-கை-தாது-சீவக மருந்துகளை தன்னகத்தே ஏற்றுக்கொண்டு, தனக்கே உரித்தான உறுதியான பல அடிப்படைக் கொள்கைகளையும் தன்னகத்தே ஏற்படுத்திக் கொண்டது. பின்னாட்களில் பல அக மற்றும் புற மருந்துகளை தனதாக்கி ‘வர்ம முறை மருத்துவம்’ எனத்தனித்துவமாக வளர்ந்துள்ளது. இந்திய முறை மருத்துவங்களான சித்தா, ஆயுர்வேதா மருத்துவங்களை காட்டிலும் காலத்தால் தொன்மையானதாகையால் இதுவே ‘முதல் இந்திய மருத்துவம்’ எனக் கணிக்க இடமுண்டு.

மனித உடலில் 108 அழுத்துமிடங்கள் அல்லது வர்மங்கள் உள்ளன. அவை பின்வருமாறு:

| வர்மங்கள் | மனித உடல் பகுதி |
| --- | --- |
| 25 | தலை முதல் கழுத்து வரை |
| 45 | கழுத்து முதல் தொப்பூழ் வரை |
| 9 | தொப்பூழ் முதல் கை வரை |
| 14 | கைகள் |
| 15 | கால்கள் |

சித்த வைத்தியம் வர்மத்தை இவ்வாறு குறிப்பிடுகிறது:

| வர்மங்கள் | செயற்பாடுகள் |
| --- | --- |
| 64 | வாத வர்மம் |
| 24 | பித்த வர்மம் |
| 6 | கப வர்மம் |
| 6 | உள் வர்மம் |
| 8 | தட்டு வர்மம் |

இவற்றையும் பார்க்க
------------------

* வர்மக்கலை

வெளியிணைப்புகள்
---------------

* வர்மம்
**கூளப்பநாயக்கன் விறலிவிடு தூது** என்பது 17 ஆம் நூற்றாண்டில் எழுதப்பட்ட தூது வகையைச் சார்ந்த சிற்றிலக்கிய நூல் ஆகும். 1728ல் நிலக்கோட்டை என்னும் சிற்றரசை ஆண்டுவந்த கூளப்பநாயக்கன் என்பவரே இந்த நூலின் பாட்டுடைத் தலைவன். அக்காலத்தில் வாழ்ந்த சுப்பிரதீப கவிராயர் என்பவரே இந்நூலின் ஆசிரியர். அக்காலத்துச் சிற்றரசர்களினதும், பாளையக்காரரினதும் ரசனைக்கு ஏற்ப, விரகம், காதல், காமம் ஆகியவற்றின் ஒரு கலவையாக இந்த நூல் அமைந்துள்ளது. இது ஒரு அகத் தூது நூல் ஆகும்.

அகத்தூது இலக்கியங்களில், தலைவனோ தலைவியோ மற்றவரிடம், விலங்குகள், பறவைகள், உயிரற்ற பொருட்கள், மனிதர்கள் ஆகியவற்றைத் தூதாக அனுப்புகின்றனர். விறலிவிடு தூது இலக்கியங்களில் விறலியர் எனப்படும் பாணர்குலப் பெண்கள் தூது செல்வதாகச் சொல்லப்பட்டிருக்கும். பொதுவான விறலிவிடு தூது இலக்கியங்களின் இலக்கணத்துக்கு ஏற்ப இந்நூலிலும் ஆண்மகன் சிற்றின்பம் துய்ப்பதற்காகத் தாசிகளை நாடிச்செல்வதும், அவர்களிடம் பொருள் முழுவதையும் இழந்து, அவமானப்படுவதும், பின்னர் மனைவியைச் சேரவேண்டி விறலியரை அவளிடம் தூது அனுப்புவதும், இறுதியில் அவன் குடும்பத்துடன் இன்புற்று வாழ்வதும் சொல்லப்படுகிறது.

இத்தகைய இலக்கியங்களில் காணப்படுவது போலவே இந்த நூலிலும் சிற்றின்ப ரசம் ததும்பும் பாடல்கள் காணப்படுகின்றன. அக்காலத்துத் தாசிப் பெண்களின் ஆடையணிகள் குறித்த விபரங்கள் காணப்படுகின்றன. அதே வேளை அக்காலத்துக் கலை, இலக்கியம், பண்பாடு, அரசியல் என்பவை குறித்த தகவல்களையும் இந்நூலில் இருந்து ஓரளவுக்கு அறிந்துகொள்ள முடிகிறது.

உசாத்துணைகள்
------------

* கூளப்பநாயக்கன் விறலிவிடு தூது: கிளுகிளுப்பான தமிழ்த் தூது இலக்கியம்
* முரளீதரன், சு. விறலிவிடு தூது நூல்கள் புலப்படுத்தும் உண்மைகள்: நூல் அறிமுகம், திண்ணை இணைய இதழ்,

இவற்றையும் பார்க்கவும்
----------------------

* தூது சிற்றிலக்கியம்
ஆரஞ்சு நிற கொல்லும் நாவாய்ப் பூச்சி
தென் ஆப்பிரிக்க கொல்லும் நாவாய்ப் பூச்சி
ஆத்திரேலிய நாவாய்ப் பூச்சி
**கொல்லும் நாவாய்ப்பூச்சிகள்** (*Assassin bugs*) என்பவை கொல்லும் நாவாய்ப் பூச்சிக் குடும்பத்தைச் சேர்ந்தவையாகும். இவை பூமியில் எங்கும் நிறைந்திருக்கும் குடும்பத்தைச் சேர்ந்த உண்மையான நாவாய்ப்பூச்சிகள் அல்லது அரையிறக்கையினப் பூச்சிகளாகும். 
இவை யாவும் கிட்டத்தட்ட பதுங்கிப் பாயும் கொன்றுண்ணிகளாகும். இக்குடும்பத்தின் பெரும்பாலான உறுப்பினர்களை எளிதில் அடையாளம் காணமுடியும் அவை ஒப்பீட்டளவில் குறுகிய கழுத்தும் உறுதியான வளைந்த உறிஞ்சு குழல்களும் கொண்டவையாகும். ஏராளமான மாதிரிகளை கவனமுடன் கையாள வேண்டும், ஏனென்றால் அவை உறிஞ்சுக் குழல்களால் மிகுந்த வேதனை தரும் தாக்குதலை மேற்கொண்டு தாங்களே தங்களைக் தற்காத்துக் கொள்ளும்.

கொல்லும் நாவாய்ப்பூச்சிகள் கடிப்பதால் சாகாசு நோய் உண்டாகிறது. இந்நோய் 12000 பேரைக் கொன்றிருக்கிறது
இப்பூச்சியினத்தால் பரப்பப்படும் ஒட்டுண்ணித் தொற்றால் இந்நோய் ஏற்படுகிறது. மனிதர்களின் முகத்தில் இது அதிகம் கடிப்பதால் இதை முத்தமிடும் பூச்சி என்பர்.

மேற்கோள்கள்
-----------

1. ↑  Weaving, Alan; Picker, Mike; Griffiths, Charles Llewellyn (2003). *Field Guide to Insects of South Africa*. New Holland Publishers, Ltd. பன்னாட்டுத் தரப்புத்தக எண்:1-86872-713-0.
2. ↑  There are some blood-sucking ectoparasites in the subfamily Triatominae.
3. ↑   பரணிடப்பட்டது 2017-07-19 at the வந்தவழி இயந்திரம்.
சேக் ஜாசிம் பின் முஹம்மது அல்தானி(அரபு மொழி: جاسم بن محمد آل ثاني‎; c. 1825 – 17 சூலை 1913), கத்தாரின் நிறுவனர் என்றழைக்கப்படுகிறார் ,இவருக்கு 19 குழந்தைகள் அனைவரும் ஆண்களாவர்.

இளமைக்காலம் மற்றும் ஆட்சி
-------------------------

இவரின் பிறப்பு துல்லியமாக அறியப்படவில்லை எனினும் தோராயமாக 1825ல் பிறந்ததாக அறியப்படுகிறார். ,தான் ஒரு தமிம் இன பழங்குடி  என்கிறார், முஹம்மது பின் தானி அவர்களின் மூத்த மகனாவார் தனது தந்தையின் புதிய நாட்டிற்கான கொள்கைகளை வகுத்தலில் துணை நநின்று அவரின் அரசியல் அறிவையும் திறம்பட  பெற்றார் தனது 21ம் அகவையில் கத்தாரின் இளம் தலைவராக உருவெடுத்தார்.

பிராந்த்தியத்தில் ஓட்டோமான் பேரரசின் வீழ்ச்சியை தொடர்ந்து அரேபிய தீபகற்பத்தில் ஜாசிம் பின் முஹம்மது அல்தானி  ஐக்கிய ராச்சியம் மற்றும் இந்தியாவின் செல்வாக்குடன் எல்லையை வகுத்துக்கொண்டது.

சிறைவாசம்
---------

ஜாசிம் பின் முஹம்மது அல்தானி பஹ்ரைனிய அரசர் முஹம்மது பின் கலிஃபா அவர்களால் 
பஹ்ரைனில் நடைபெற்ற பேச்சுவார்த்ன்தையின் போது சிறைபிடிக்கப்பட்டார்.இந்நிகழ்வின் 
பிண்ணனியில் அபுதாபி அரசு இருந்தது.பின்னர் கத்தாரில் நடந்த தாக்குதலில் பலர் 
கொல்லப்பட்டனர்.

ஓட்டோமான் பேரரசுடன் மோதல்கள்
----------------------------

ஓட்ட்டோமான் பேரரசின் பாக்தாத் ஆளுநர் உத்தரவின் பேரில் கத்தாரில் படைகள் அனுப்பபட்டன பின்னர் சேக் ஜாசிம் அவர்கள் படைகளை ஏற்றுக்கொண்டு ஓட்டோமான் பேரரசின் நஜ்த் மாகாணத்தின் ஒரு பகுதியாக இணைத்துக்கொண்டு அதன் துணை ஆளுனராக பொறுப்பேற்றார் .

டிசம்பர் 18 1878ல்   திடீர் திருப்பமாக ஓட்டோமான் பேரரசில் இருந்து விலகி சேக் ஜாசிம் அவர்கள் கத்தாரை சுதந்திர நாடாக பிரகடனம் செய்தார்

இறப்பு
------

1913ம் ஆண்டில் சூலை 17ம் நாள் மாலை இயற்கை எய்தினார். தோஹாவில் இருந்து 24 கிமி தொலைவிலுள்ள லுசைல் எனும் கிராமத்தில் இவரின்அ உடல்ட க்கம் செய்யப்பட்டது

குழந்தைகள்
----------

சேக் ஜாசிம் அவர்களுக்கு மொத்தம் 19 பிள்ளைகளாவர் , அனைவரும் ஆண் மக்கள்
**ஜானகி பல்லப்** (*Janaki Ballabh*; 1928 – 30 திசம்பர் 2022) ஒரு இந்திய சீனவியலாளரும், மொழிபெயர்ப்பாளரும் ஆவார், சீன இலக்கியங்களை இந்தியில் மொழிபெயர்த்ததற்காக அறியப்பட்டவர். இவர் பெய்ஜிங்கில் உள்ள வெளிநாட்டு மொழிகள் அச்சகத்தில் பணிபுரிந்தார், சீனாவிற்கும் இந்தியாவிற்கும் இடையிலான கலாச்சார பரிமாற்றத்திற்கு இவர் செய்த பங்களிப்புகளுக்காக சீனப் பிரதமர் சோ என்லாய் அமைதி மற்றும் நட்பு விருது அளித்துக் கௌரவித்தார். சீனாவில் நீண்ட கால குடியுரிமை பெற்ற முதல் இந்தியர் பல்லப் ஆவார், மேலும் அவர் தனது ஓய்வு காலத்திலும் தனது படைப்புகளை இந்தியில் மொழிபெயர்த்து வந்தார்.

ஆரம்ப கால வாழ்க்கை
------------------

ஜானகி பல்லப் 1928 இல் இந்தியாவின் தற்போதைய உத்தரகண்ட் மாநிலத்தில் அல்மோராவில் உள்ள தலாகோட் கிராமத்தில் பிறந்தார். தில்லி பல்கலைக்கழகத்தில் இந்தியில் முதுகலைப் பட்டம் பெற்றார்.

தொழில்
------

பல்லப் 1956 ஆம் ஆண்டு இந்தி மொழி நிபுணராக சீனாவுக்கு சென்று, அந்நாட்டுடன் நீண்ட தொடர்பைத் தொடங்கினார். அவர் சீனாவில் இருந்த காலத்தில், பெய்ஜிங்கில் உள்ள வெளிநாட்டு மொழிகள் அச்சகத்தில் பணியாற்றினார், அங்கு அவர் மாவோ சேதுங்கின் *தேர்ந்தெடுக்கப்பட்ட படைப்புகள்*, சீனாவின் நான்கு சிறந்த மரபுப் புதினங்களில் ஒன்றாகக் கருதப்படும் *மேற்கு நோக்கி பயணம்*, சீனப் புதின ஆசிரியரும் கட்டுரையாளருமான லூ சுன்னின் படைப்புகள். மற்றும் சீனப் படைப்புகளை இந்தியில் மொழிபெயர்த்தார்.

1961 ஆம் ஆண்டில், சீனாவிற்கும் இந்தியாவிற்கும் இடையிலான கலாச்சார பரிமாற்றத்திற்கு அவர் செய்த பங்களிப்பிற்காக சீனப் பிரதமர் சோ என்லாய் அமைதி மற்றும் நட்பு விருதை வழங்கினார். 1962 இல் இந்தோ-சீனப் போருக்கு முன்னதாக, அந்த ஆண்டு அவர் இந்தியா திரும்பினார். இந்தக் காலப்பகுதியில், 1982 இல் சீனாவுக்குத் திரும்புவதற்கு முன்பு பல்வேறு இந்திய வெளியீடுகளில் பணியாற்றினார். அவர் மாரடைப்பால் இந்தியா திரும்புவதற்கு முன்பு வெளிநாட்டு மொழிகள் பத்திரிகை, மற்றும் சீன வானொலி ஆகியவற்றில் பணியாற்றினார். பின்னர் அவர் மீண்டும் பெய்ஜிங் திரும்பினார்.

அவரது ஓய்வு காலத்தில், பல்லப் தொடர்ந்து இந்தியில் படைப்புகளை மொழிபெயர்த்தார். ஜி ஜின்பிங்கின் *தி கவர்னன்ஸ் ஆஃப் சீனாவின்* இரண்டு தொகுதிகளை மொழிபெயர்த்தார். முதல் தொகுதி வெளிநாட்டு மொழிகள் பத்திரிகையால் வெளியிடப்பட்டது. சீனாவில் நீண்ட கால வதிவிட உரிமை பெற்ற முதல் இந்தியர் பல்லப் ஆவார்.

தனிப்பட்ட வாழ்க்கை
------------------

பல்லப் சியாமா பல்லபை மணந்தார். சியாமா பெய்ஜிங் வானொலியின் முதல் இந்தி அறிவிப்பாளரும், பல சீன குழந்தைகளுக்கான புத்தகங்களை இந்தியில் மொழிபெயர்த்த மொழிபெயர்ப்பாளரும் ஆவார். 2014 இல் சியாமா இறந்தார். இவர்களுக்கு இரண்டு மகன்கள் இருந்தனர். ஜானகி பலப் 30 டிசம்பர் 2022 அன்று பெய்ஜிங்கில் இறந்தார்.

மேற்கோள்கள்
-----------

1. 1 2  Varma, K. J. M. (31 December 2022). "Veteran Sinologist Janaki Ballabh passes away in Beijing". *ThePrint* (ஆங்கிலம்). 1 January 2023 அன்று பார்க்கப்பட்டது.
2. ↑  "Times of change and opportunity". *China Daily* (ஆங்கிலம்). 1 January 2023 அன்று பார்க்கப்பட்டது.
3. ↑  "Five Faces of India in China". *The Financial Express* (ஆங்கிலம்). 4 November 2012. 1 January 2023 அன்று பார்க்கப்பட்டது.
4. ↑  "Veteran Radio Beijing Hindi announcer dies in China". *The Indian Express* (ஆங்கிலம்). 28 July 2014. 1 January 2023 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* United States

 |
**ஜானகி கோயில்** (Janaki Mandir) (நேபாளி: जानकी मन्दिर) நேபாள நாட்டின் தனுஷா மாவட்டத்தின் **ஜனக்பூர்** நகரத்தில் அமைந்துள்ளது. இக்கோயில் சனகன் மகளான ஜானகிக்காக அர்ப்பணிக்கப்பட்ட இந்து கோயிலாகும்.
நேபாள மற்றும் இராஜபுத்திரர்களின் கட்டிடக் கலையில் வெள்ளை நிறத்தில் கட்டப்பட்ட இக்கோயில் 50 மீட்டர் உயரமும், 4,860 சதுர அடி பரப்பளவும் கொண்டுள்ளது. மூன்று தளங்கள் கொண்ட இக்கோயில் பளிங்கு மற்றும் கருங்கற்களால் கட்டப்பட்டுள்ளது. இக்கோயில் அறுபது அறைகள் கொண்டது. பல வண்ண கண்ணாடிகள், சித்திரங்கள், நுணுக்க வேலைப்பாடுகள் கொண்ட சன்னல்கள் கொண்டுள்ளன.
புராண வரலாற்றின் படி, மிதிலை நகரைத் தலைநகராகக் கொண்ட விதேக நாட்டின் மன்னர் சனகரின் மகளான சீதைக்கும், அயோத்தியைத் தலைநகராகக் கொண்ட கோசலை நாட்டின் மன்னர் தசரதனின் மகனான இராமருக்கும் இக்கோயில் அருகே அமைந்த மாளிகையில் திருமணம் நடந்தது.

வரலாறு
------

நேபாள வட்டார வழக்கில் இக்கோயிலை நௌ லக்கா கோயில் என அழைப்பர். நௌ எனும் வட மொழிக்கு ஒன்பது என்றும் லக்கா என்பதற்கு இலட்சம் என்று பொருள். இக்கோயிலை அமைக்க ஒன்பது இலட்சம் ரூபாய் செலவிட்டு கட்டியதால் இப்பெயராயிற்று.
ஜானகி கோயிலை, இந்தியாவின் திக்கம்கர் பகுதியின் இராணி விருச பானு என்பவர் 1910இல் கட்டினார்.

ஏப்ரல் 2015இல் ஏற்பட்ட நேபாள நில நடுக்கத்தில் ஜானகி கோயிலின் சில பகுதிகள் சேதமடைந்தன.

திருவிழாக்கள்
-------------

* சீதா கல்யாணம் எனும் விவாக பஞ்சமி
* இராம நவமி
* திகார் திருவிழா

படக்காட்சிகள்
-------------

* கோயிலின் முன் தோற்றம்கோயிலின் முன் தோற்றம்
* அந்திப் பொழுதில் கோயில்அந்திப் பொழுதில் கோயில்
* அதிகாலையில் கோயில்அதிகாலையில் கோயில்
* ஜானகி கோயில் உட்புற காட்சிஜானகி கோயில் உட்புற காட்சி
* வரலாற்று அருங்காட்சியகம், ஜானகி கோயில்வரலாற்று அருங்காட்சியகம், ஜானகி கோயில்
* ஜானகி கோயில்ஜானகி கோயில்
*

இதனையும் காண்க
--------------

* ஜனக்பூர்
* முக்திநாத் கோயில்
* சங்கு நாராயணன் கோயில்

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2016-01-15 அன்று மூலம் பரணிடப்பட்டது. 2016-11-03 அன்று பார்க்கப்பட்டது.
2. ↑  "Nepal Earthquake Takes Heavy Toll on Temples". *NDTV*. 26 April 2015. 3 May 2015 அன்று பார்க்கப்பட்டது.

வெளி இணப்புகள்
--------------

* Sita Upanishad
* Janaki Mandir on Google Maps
பெரிய இந்திய நெடுவரை வில் கணக்கெடுப்பின் வரைபடம்
**பெரிய இந்திய நெடுவரை வில்** (*The great Indian arc of the Meridians*) என்பது சென்னை பரங்கிமலை, பல்லாவரம் மற்றும் பட்டினப்பாக்கம் ஆகியவற்றை இணைத்து உருவாக்கப்பட்ட முக்கோணம் ஆகும். பின்பு இம்முக்கோணம் கன்னியாகுமரி, இமயம் என்று விரிக்கப்பட்டது. இவ்வில்லை மூலமாகக் கொண்டே இந்திய வரைபடத்தை வில்லியம் லாம்டனும் எவரஸ்டும் வரைந்தனர்.

வரைந்த முறை
-----------

இந்திய தீபகற்பத்தினை முதன்முறையாக அளந்த முக்கோணங்கள்
ஏப்ரல் 10, 1802இல் பிரிட்டிசு நில அளவையாளர் வில்லியம் லாம்டன் பரங்கிமலையில் இருந்து இந்திய வரைபடத்தை வரையும் முயற்சியை மேற்கொண்டார். பரங்கிமலை, பல்லாவரம் மற்றும் பட்டினப்பாக்கம் மூன்றையும் இணைத்து ஒரு கற்பனை முக்கோணம் உருவாக்கப்பட்டது. பின்பு இது கன்னியாகுமரியில் 78 பாகை மெரிடியனில் தொடங்கி இமயமலை வரை 2575 கி.மீ. தூரம் விரிவடைந்தது. இதற்குள் 50 ஆண்டு காலம் முடிந்துவிட்டது. இதை ஆரம்பித்த லாம்டன் 1823இல் காலமானார். பின்பு இதை லாம்டனின் மாணவரான ஜார்ஜ் எவரஸ்ட் 1880இல் முடித்துவைத்தார். லாம்டன் பரங்கிமலையில் இதை தொடங்கியதற்கான தூண் தற்போதும் உள்ளது.

ஆண்டசும் இமயமும்
----------------

இந்த வரைபட முயற்சியின் மூலமே இமயமலையிலுள்ள சிகரம் ஆண்டசு மலைச்சிகரத்தை விட உயர்ந்தது என்ற உண்மை நிலைநாட்டப்பட்டது. இதற்கு பெருமளவு உதவியது எவரஸ்ட் என்ற லாம்டனின் மாணவராதலால் இவ்விமயமலைச் சிகரம் எவரஸ்ட் என பெயர் பெற்றது. இதை அளவிட உதவிய பொறியியல் கருவிகளையும், முறைகளையும் உருவாக்கி தந்தவர் பிரித்தானிய இந்தியாவின் சென்னை மாகாணம் ஆர்க்காடு பகுதியை சேர்ந்த பொறியாளர் சையது உசேன் மொகிசின் என்பவராவார்.

மேற்கோள்கள்
-----------

1. ↑  THE GREAT ARC:THE DRAMATIC TALE OF HOW INDIA WAS MAPPED AND EVEREST NAMED
2. ↑  Great Arc, John keay
3. ↑  பரங்கிமலை தூண்
4. ↑  *Precision engineering, necessary for the instruments (used in the Great Arc), is very critical. A lot of these instruments were made in India. The Great Arc's senior instrument designer and engineer was in fact from Arcot in Tamil Nadu. He was called Syed Hussain Mohsin, I think.* பிரன்ட் லைன் பத்திரிக்கையில் உசேனை பாராட்டி வெளிடப்பட்ட செய்தி

உசாத்துணைகள்
------------

* தமிழர் நாடும் தனிப் பண்பாடும், புதுவை நந்திவர்மன், அர்ச்சுனா பதிப்பகம், பக்கம் - 32
* Matthew Edney. 1997. *Mapping an Empire.* Chicago: University of Chicago Press. ISBN 0-226-18488-9.
* John Keay. 2000. *The Great Arc.* London: Harper Collins. ISBN 0-00-257062-9.

வெளி இணைப்புகள்
---------------

* The Great Trigonometrical Survey of India in a Historical Perspective by Rama Deb Roy பரணிடப்பட்டது 2015-07-05 at the வந்தவழி இயந்திரம்
### வகைப்பாடு

தாவரவியல் பெயர் : *எச்சினோகாக்டஸ் கிராண்டிஸ்*
**Enhinocactus grandis**

குடும்பம் : காக்டேசீயீ

### இதரப் பெயர்கள்

* விஸ்கை சப்பாத்தி
* பீப்பாய் சப்பாத்தி

### செடியின் அமைவு

இச்சப்பாத்திக்கள்ளி உருண்டை வடிவமாக பீப்பாய் போன்று இருக்கும். இது 10 அடி உயரமும், 10 அடி சுற்றளவும் கொண்டது. இதன் உருளை வடிவத் தண்டு கீற்று கீற்றாக நீளவாக்கில் இருக்கும். இவ்வரம்புகளில் முள் வட்டங்கள் இருக்கும். இவை 5 செ.மீ. நீளம் உடையன. தண்டின் மேல் உச்சிப் பகுதியில் முட்கள் மஞ்சள் மற்றும் சிவப்பு நிறத்திலும், இதனிடையே ரோமம் போன்ற முட்களும் உள்ளன.
இந்தச் சப்பாத்திக் கள்ளியில் 5 செ.மீ. நீளமுடைய மஞ்சள் நிறப்பூக்கள் உண்டாகின்றன. இதன் கனியில் ரோமம் போன்ற முட்கள் உள்ளன.
சப்பாத்திக் கள்ளியின் தண்டுப்பகுதியில் நீர் சேமித்து வைக்கின்றன. இதன் தண்டுகள் பச்சை நிறமாக உள்ளன. இது உணவைத் தயாரிகள்ளிகள்க்கப் பயன்படுகிறது. மேலும் இதன் இலைகள் முட்களாக மாறிவிடுகின்றன. ஆகவே இவற்றில் இலைகள் இருப்பதில்லை.

### காணப்படும் பகுதிகள்

இது தெற்கு மெக்ஸிகோ பகுதிகளில் வளர்கிறது.
சப்பாத்திக்கள்ளிக் குடும்பத்தில் 25 சாதிகளும், 1500 இனங்களும் உண்டு.

### மேற்கோள்

| 1 || சிறியதும் - பெரியதும்  || அறிவியல் வெளியீடு || ஜூன் 2001

1. ↑   *சிறிதும் - பெரியதும்*. அறிவியல் வெளியீடு. .
**தர்சனா ராஜேந்திரன்** (Darshana Rajendran) ஓர் திரைப்பட நடிகை மற்றும் பாடகி ஆவார். இவர் மலையாளம் மற்றும் தமிழ் திரையுலகில் இயங்கி வருகிறார். இவர் தனது நடிப்பு வாழ்க்கையை 2014 ஆம் ஆண்டு மலையாளத் திரைப்படமான *ஜான் பால் வாத்தில் துறக்குன்னு* என்ற திரைப்படத்தின் மூலம் தொடங்கினார்.

திரைத்துறை
----------

ஆஷிக் அபு இயக்கிய *மாயநதி* படத்தில் நடித்தார். மேலும் ஆஷிக் அபு இயக்கிய *வைரஸ்* (2019), ஜிஸ் ஜாய் இயக்கிய *விஜய் சூப்பரும் பௌர்ணமியும்* (2019), அஞ்சலி மேனன் இயக்கிய கூடே மற்றும் ராஜீவ் ரவி இயக்கிய *துறைமுகம்* ஆகிய திரைப்படங்களிலும் நடித்துள்ளார். தமிழில் *கவண்* (2017) மற்றும் *இரும்புத்திரை* (2018) போன்ற படங்களிலும் தர்சனா குணச்சித்திர வேடங்களில் நடித்துள்ளார்.

கல்வி
-----

தர்சனா தனது பள்ளிப்படிப்பை சவூதி அரேபியாவின் ரியாத்தில் உள்ள சர்வதேச இந்தியப் பள்ளியிலும், எர்ணாகுளத்தில் உள்ள கிரிகோரியன் பப்ளிக் பள்ளியிலும் முடித்தார். பள்ளிப் படிப்பிற்குப் பிறகு, டெல்லியில் உள்ள லேடி ஸ்ரீ ராம் கல்லூரியில் கணிதத்தில் பட்டம் பெற்றார். பின்னர் லண்டன் பல்கலைக்கழகத்தின் சிட்டி கல்லூரியில் நிதிப் பொருளாதாரத்தில் முதுகலைப் பட்டம் பெற்றார். 

பின்னர் சென்னையில் உள்ள நிதி மேலாண்மை மற்றும் ஆராய்ச்சி நிறுவனத்தில் குறும்பொருளியல் துறையில் பணியாற்றினார். இந்த காலகட்டத்தில், இவர் நாடகத்தில் மிகுந்த ஆர்வத்தை வளர்த்துக் கொண்டார். மற்றும் பல ஆங்கில நாடகங்களில் நடித்தார்.

சான்றுகள்
---------

1. ↑  Menon, Akhila (9 July 2014). "Darshana: The new kid from theatre". *Filmibeat*.
2. ↑  "Darshana Rajendran: In the past decade, it has become easier for actors to get opportunities - Times of India". *The Times of India*.
3. ↑  "Darshana Rajendran in Vineeth Sreenivasan directorial 'Hridayam'". *The News Minute*. 2019-12-04. 2020-02-01 அன்று பார்க்கப்பட்டது.
4. ↑  "Roshan Mathew, Darshana Rajendran join Aashiq Abu project". *The New Indian Express*.
5. ↑  "காப்பகப்படுத்தப்பட்ட நகல்". 2020-02-22 அன்று மூலம் பரணிடப்பட்டது. 2022-07-06 அன்று பார்க்கப்பட்டது.
6. ↑  "'മായാനദി' മുതൽ 'വൈറസ്' വരെ; ദർശന രാജേന്ദ്രൻ പറയുന്നു".
தரையடிரெயில் (Underground Railway) : போக்குவரத்து அதிகமாக உள்ள நகரங்களில் பூமிக்கு அடியில் சாலைகளையும் ரெயில் பாதைகளையும் அமைக்கிறார்கள்.தரையடி ரெயில் பாதைகளை இரண்டு விதமாக அமைக்கலாம். சாலைகளை வெட்டிப் பள்ளத்தில ரெயில் பாதையை அமைப்பது ஒரு முறை. ஒரு குறிப்பிட்ட ஆழத்தில் பூமியைக் குடைந்துகொண்டே சென்று குடைவு வழி (த.க.) அமைத்து பாதை அமைப்பது மற்றொரு முறை. ஆறுகளுக்கு அடியிலும் தரையடி ரெயில்பாதைகளை அமைப்பதுண்டு. தரையடி ரெயில்பாதைகளை அமைக்கும்போது நல்ல காற்றோட்டம் இருக்குமாறு செய்யவேண்டும்; கெட்ட காற் றைக் வெளியேற்றவும், தூய காற்றை உள்ளே கொண்டு வரவும் வசதிகள் செய்யப்பட்டிருக்க வேண்டும்.

உலகில் முதல் தரையடி ரெயில் பாதை 1863-ல் லண்டன் நகரில் அமைக்கப்பட்டது. இன்று அமெரிக்க ஐக்கிய நாடுகள், கனடா, தென் அமெரிக்கா, பல ஐரோப்பிய நாடுகள், ஆஸ்திரேலியா, இந்தியாவிலுள்ள முக்கிய நகரங்களிலும், சோவியத் ரஷ்யாவில் மாஸ்கோ, லெனின்கிராடு நகரங்களிலும், ஜப்பானில் டோக்கியோவிலும், இந்தியாவில் கல்கத்தாவிலும் தரையடி ரெயில்பாதைகள் உள்ளன. நியூயார்க் நகரிலுள்ள தரையடி ரெயில்பாதை உலகிலேயே மிகப் பெரியதாகும், பார்க்க: குடைவு வழி; சுரங்கம்.


1. ↑
**நாவல்பாக்கம் எஸ். ராமானுஜ தத்தாச்சர்யா** (*Navalpakkam Ramanuja Tatacharya*) (1928-2017) ஒரு புகழ்பெற்ற சமசுகிருத அறிஞர். உலகின் பல பகுதிகளில் இயங்கிவரும் முன்னணி மனிதர்களை பெருமைப்படுத்தும் வகையில் பிரெஞ்சு அரசாங்கம் 1957இல் இருந்து ஆண்டுதோறும் வழங்கி வரும் மிக உயர் விருதான செவாலியர் விருதைப் பெற்றுள்ளார். பாண்டிச்சேரியின் பிரெஞ்சு நிறுவனத்தில் ஆராய்ச்சியாளராக இருந்தார். கேந்திரிய சமசுகிருத வித்யாபீடத்தின் முதல் துணைவேந்தராக 1989-1994 க்கு இடையில் பதவி வகித்தார். 2016 ஆம் ஆண்டில், சமசுகிருத இலக்கியம் மற்றும் கல்வித் துறையில் இவர் ஆற்றிய பங்களிப்பிற்காக இந்தியாவின் மூன்றாவது மிக உயர்ந்த விருதான பத்ம பூசண் விருது இவருக்கு வழங்கப்பட்டது.

ஆரம்பகால வாழ்க்கை
-----------------

இவர் 1928 இல் வட ஆற்காடு மாவட்டத்தில் நாவல்பாக்கம் கிராமத்தில் எஸ். ஏ. டி. கிருஷ்ணசாமி தத்தாச்சர்யா மற்றும் ராஜலட்சுமி ஆகியோருக்கு பிறந்தார். அவர் சரளமாக சமசுகிருதம், தமிழ், தெலுங்கு, இந்தி, ஆங்கிலம் மொழிகளில் பேச கூடியவர். இவர் திருப்பதி சமசுகிருத வித்யாபீடத்தின் முதல் துணை வேந்தராக பதவி வகித்தார்.

இறப்பு
------

இவர் 2017 சூன் 5 இல் மும்பையில் இறந்தார்.

மேற்கோள்கள்
-----------

1. ↑  "For Sanskrit scholar, small salary meant no distractions" (in en-IN). *The Hindu*. 2012-07-14. .
2. ↑  "Vice-Chancellor of Rashtriya Sanskrit Vidyapeetha passes away". *The Hans India*. 2017-06-06. .

வெளி இணைப்புகள்
---------------

* Obituary பரணிடப்பட்டது 2019-04-17 at the வந்தவழி இயந்திரம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* United States
* நெதர்லாந்து

 |
| மற்றவை | 
* IdRef

 |
**என். எஸ். சீனிவாசன்** (பிறப்பு: 1933) இந்திய சாலைகள் மேம்பாட்டில் பங்குபற்றிய தமிழர்.

வாழ்க்கையும், கல்வியும்
-----------------------

இவர் வேலூரில் பிறந்தவர். தந்தை என். சோமசுந்தர ஐயர், தாயார் ஞானாம்பாள்-விடுதலைப் போராட்ட தியாகிகள். 
வசதியான குடும்பம் என்றாலும் விடுதலைப் போராட்டத்தால் சொத்து முழுவதையும் இழந்தனர். வேலூர் நகராட்சிப் பள்ளியில் பள்ளிக் கல்வி கற்றார். தந்தை சிறையில் இருக்க தாயார் நோய்வாய் பட்டிருக்க சிரமமான நிலையில் இவரது கல்வி தொடர்ந்தது. வேலூர் கல்லூரியில் இண்டர்மீடியட் முடித்தார். பொறியியல் கல்லூரியில் சேர மதிப்பெண் இருந்தும், பணம் இல்லை. பல ஆண்டுகள் விடுமுறையில் வேலைபார்த்துச் சேமித்து வைத்திருந்த, பணத்தைக்கொண்டு கிண்டி பொறியியல் கல்லூரியில் சேர்ந்தார். அப்போதும் விடுமுறையில் வேலைக்குச் சென்றுவிடுவார். பெரும் போராட்டத்துக்குப் பிறகு பி.இ. (சிவில்), பி.இ. (நெடுஞ்சாலை) பட்டங்களை பெற்றார். இவரது திறமையால், உதவித் தொகையுடன் ஜெர்மனிக்கு சென்று படிக்க வாய்ப்பு கிடைத்தது. அங்குப் போக்குவரத்துப் பொறியியலில் முனைவர் பட்டம் வாங்கினார்.

பணிகள்
------

தில்லி வந்து மத்திய சாலை ஆய்வு நிறுவனத்தில் பணியில் சேர்ந்தார். இவரது முயற்சியால் தில்லி சாலைகள் மேற்கத்திய நாடுகளுக்கு இணையாக மேம்பட்டன. ஆசிய விளையாட்டுப் போட்டிகளையொட்டி தில்லி நகர மேம்பாடு இவரிடம் ஒப்படைக்கப் பட்டது. தாஜ்மகாலைச் சுற்றி அழகிய சாலைவசதி செய்துதந்தார். இவரது திறமையை அறிந்த பல வெளிநாடுகள் வேண்டி, விரும்பி அழைத்தன. உலகத்தமிழ் மாநாட்டையொட்டி தஞ்சை நகரம் இவரால் மெருகேறியது. சென்னையில் இவரால் பல சாலைமேம்பாட்டுப் பணிகள் மேற்கொள்ளப்பட்டன.

விருதுகள்
---------

* குடியரசுத் தலைவர் விருது
* நதீர்ஷா விருது

குறிப்புகள்
-----------

1. ↑  தினமணி தீபாவளி மலர்,1999,தலைசிறந்த தமிழர்கள். பக்கம்64
**லெசூலா** (*Cercopithecus lomamiensis*) கொங்கோ நாட்டில் லொமாமி பள்ளத்தாக்குப் பகுதியில் கண்டுபிடிக்கப்பட்ட ஒரு பழைய குரங்கினம் ஆகும். இது 2007 இல் முதலில் கண்டுபிடிக்கப்பட்டது. இது 2012 ல் பதிப்புமூலம் உறுதிசெய்யப்பட்டது. லெசூலா 1984க்குப் பின் ஆபிரிக்காவில் கண்டறியப்பட்ட இரண்டாவது புதிய குரங்கினமாகும்.

லெசூலா கொங்கோவின் மழைக்காடுகளில் வாழ்ந்ததற்கான 2007 மாதிரி அடையாளங்கள் கொங்கோவின் ஒபலா கிராமத்தில் கண்டறியப்பட்டன. அத்துடன் அவை காடுகளிலும் அவதானிக்கப்பட்டன. இது நாட்டின் நடுப்பகுதியில் உள்ள லொமாமி ஆற்றிலிருந்து சுவாப்பா ஆறு வரையான பகுதியாகும்.

இவ் இனத்தைச் சேர்ந்த குரங்கொன்று கடந்த 2007 ஆம் ஆண்டு ஆய்வாளர்களின் கண்ணில் பட்டுள்ளது.

இதனைத்தொடர்ந்து கொங்கோவின் காட்டுப்பகுதிகளில் கடந்த 5 வருடங்களாகத் தேடி, மரபணுவியல் மற்றும் உயிரியல் ஆராய்ச்சிகளை நடத்தி இக்குரங்கினமானது , விஞ்ஞான உலகுக்கு புதியது என்பதனை உறுதிசெய்துள்ளனர்.

கொங்கோவின் மையப்பகுதியில் உள்ள மழைக்காடுகளில் இக்குரங்கினமானது அதிகமாக வாழ்வதாக ஆராய்ச்சியாளர்கள் தெரிவிக்கின்றனர்.

இக்குரங்குகள் இறைச்சிக்காக வேட்டையாடப்படுவதாகவும் இதனால் இவ்வினம் வேகமாக அழியக்கூடிய சாத்தியங்கள் நிலவுவதாகவும் விஞ்ஞானிகள் தெரிவித்துள்ளனர்.

'லெசூலா' குரங்குகளானவை 'சேர்கோபிதகஸ் ஹம்லைனி' (Cercopithecus hamlyni) என்றழைக்கப்படும் ஆந்தை முகக் குரங்குகளின் முகத்தோற்றத்தினை ஒத்ததாகக் காணப்படுகின்ற போதிலும் இவை அவற்றிலிருந்து வேறுபட்டதென ஆராய்ச்சியாளர்கள் தெரிவிக்கின்றனர்.

ஆபிரிக்காவில் கடந்த 28 ஆண்டுகளில் கண்டுபிடிக்கப்பட்ட 2 ஆவது புதிய குரங்கினம் இதுவென்பது குறிப்பிடத்தக்கது.

மேற்கொள்கள்
-----------

1. ↑  John A. Hart, Kate M. Detwiler, Christopher C. Gilbert, Andrew S. Burrell, James L. Fuller, Maurice Emetshu, Terese B. Hart, Ashley Vosper, Eric J. Sargis & Anthony J. Tosi (2012). "Lesula: A new species of *Cercopithecus* monkey endemic to the Democratic Republic of Congo and implications for conservation of Congo's central basin". *PLoS ONE* **7** (9): e44271. doi:10.1371/journal.pone.0044271.
2. ↑  Ella Davies (September 13, 2012). "New monkey identified in Africa". BBC News.. பார்த்த நாள்: September 13, 2012.
3. ↑  David Braun (September 13, 2012). "New Monkey Discovered in the Congo". *National Geographic*.. பார்த்த நாள்: September 13, 2012.

பதிப்பீடு
---------

* McKenzie, David (September 12, 2012). "New monkey discovered". *CNN*.. பார்த்த நாள்: 2012-09-12.
**லெட்டிடியா ரைட்** (*Letitia Wright*, பிறப்பு: 31 அக்டோபர் 1993) என்பவர் கயானா-பிரித்தானியா நாட்டு நடிகை ஆவார். இவர் 2011 ஆம் ஆண்டு முதல் பிளாக் பான்தர் (2018), அவெஞ்சர்ஸ்: இன்பினிட்டி வார் (2018) போன்ற திரைப்படங்களிலும், டாப் பாய், கம்மிங் ஆப் போன்ற பிரித்தானியா தொலைக்காட்சி தொடர்களிலும் நடித்துள்ளார்.

இவர் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான பிளாக் பான்தர் (2018), அவெஞ்சர்ஸ்: இன்பினிட்டி வார் (2018),அவெஞ்சர்ஸ்: எண்ட்கேம் (2019) போன்ற திரைப்படங்களில் சூரி என்ற கதாபாத்திரத்தில் நடித்ததன் மூலம் அறியப்படும் நடிகை ஆவார். இவர் 2019 ஆம் ஆண்டில் 'பிரித்தானிய ரைசிங் ஸ்டார்' என்ற விருதைப் பெற்றுள்ளார்.

ஆரம்ப கால வாழ்க்கை
------------------

லெடிடியா மைக்கேல் ரைட் 31 அக்டோபர் 1993 அன்று கயானாவின் ஜார்ஜ்டவுனில் பிறந்தார். அவருக்கு ஏழு வயதாக இருந்தபோது அவரது குடும்பம் லண்டனுக்கு குடிபெயர்ந்தது, அவர் அங்கு பள்ளியில் படித்தார். டோட்டன்ஹாம் நகரில் வளர்ந்த இவர் நார்தம்பர்லேண்ட் பார்க் சமூகப் பள்ளியில் பயின்றார். அப்போது அவர் "நான் எப்போதும் வடக்கு லண்டன் பெண்ணாக இருப்பேன்" என்று கூறியுள்ளார்.

மேற்கோள்கள்
-----------

1. ↑   "Black Panther' star Letitia Wright: 'I’ll always be a North London girl’
2. ↑  Kroll, Justin (20 October 2016). "'Black Panther' Adds 'Ready Player One' Actress Letitia Wright (EXCLUSIVE)". *Variety*. 21 October 2016 அன்று மூலதளத்திலிருந்து பரணிடப்பட்டது எடுக்கப்பட்டது. 20 October 2016 அன்று பார்க்கப்பட்டது.
3. ↑  Childs, Joi (16 February 2018). "'Black Panther': How Letitia Wright Became a Marvel Breakout" (in en). *The Hollywood Reporter*. .
4. ↑  Childish Gambino visitó la Fábrica de Arte Cubano (+ Foto)
5. ↑  Alberge, Dalya (4 April 2015). "Letitia Wright, Britain's newest rising screen star, says black actors need more positive roles". *தி கார்டியன்*. 16 February 2017 அன்று பார்க்கப்பட்டது. Wright, 21....
6. ↑  "Black Panther' star Letitia Wright: 'I’ll always be a North London girl’

வெளி இணைப்புகள்
---------------

* ஐ.எம்.டி.பி இணையத்தளத்தில் லெட்டிடியா ரைட்